Sacrosancte Dei ecclesie Sancti Vincentii martiris que est constructa infra muros Matisconensium civitatis, cui Milo episcopus preest. Ego Berno presbiter dono ad ipsam casam Dei aliquid ex rebus meis que sunt site in pago Lugdunensi, in villa Tornati. Hoc est unus curtilus cum vinea, terminatur a mane Sancti Amoris, a medio die, a sero et a circio de ipsa hereditate, infra isto termino, tertiam partem dono ad ipsam casam Dei. Et campo in ipsa villa, terminat a mane Raculfi, a medio die et a sero via publica, a circio Sancti Vincentii; et prato uno, terminat a mane et a sero de ipsa hereditate, a medio die rivo volvente, a circio Sancti Vincentii, eo tenore dum ego vivo usum et fructum, post meum decessum, ad ipsam casam Dei perveniat; singulis annis, festivitate Sancti Vincentii, denarios IIII persolvam. Si quis contradixerit, auri libram persolvat. S. Berno presbiter. S. Harvei. S. Constantino. S. Besone. S. Dodone. S. item Constantino. Hactum est hoc regnante Gonrado rege.